**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021. január…… | ……………………………..Schmidt Norbert |
| ***gazdasági-pénzügyi*** | 2021. január…… | ……………………………...Zámodics Péter |
| ***jogi*** | 2021. január…… | ……………………………...dr. Taba Nikoletta  |

**Az előterjesztés az alábbi döntési javaslatot tartalmazza:**

|  |
| --- |
| **határozat-tervezet száma: 1 DB** |
| 1.sz. Határozat-tervezet tárgya: a Fejér Megyei Rendőr-főkapitányság részéreközterületi térfigyelőkamerák felvételeihez történő online hozzáférés biztosítása tárgyában | Határozatot kapja:* Önkormányzati Iroda – 2 példány
* Pénzügyi Iroda – 1 példány
* Városfejlesztési és –üzemeltetési Iroda – 1 példány
* FM-i Rendőr-főkapitányság (8000 Székesfehérvár, Deák F. u. 2.)
 |

**A Polgármester elé terjeszthető:**

 jegyző

**A döntés indokolása:**

Fejér Megyei Rendőr-főkapitányság (8000 Székesfehérvár, Deák F. u. 2.) levélben kereste meg önkormányzatunkat azzal a kéréssel, hogy a „Rendőrségről” szóló 1994. évi XXXIV-es törvény 64.§ a) pontja és a 65.§ (1) bekezdése alapján Mór város közterületi kamerarendszeréhez online hozzáférési lehetőséget kapjon.

A kéréssel kapcsolatban kikértük a térfigyelő kamerarendszer üzemeltetőjének szakmai véleményét is. Január 12-én a Polgármesteri Hivatalban történt műszaki egyeztetés során a szükséges pontosítások is megtörténtek a rendőrkapitányság és a rendszer üzemeltetőjének szakemberei között. Ennek eredményeként megállapítható, hogy a kérés teljesítésének műszaki akadálya nincs.

Az online átjátszás lehetőségének megteremtése az önkormányzat számára nem jár külön költséggel. Az átjátszás biztosításához megfelelő internet sávszélesség szükséges, melyet az önkormányzat biztosítani tud.

A térfigyelő kamerák képének továbbítása sajnálatos módon nem jár együtt azzal, hogy azt bűnmegelőzési céllal, tartósan szemmel tartsák. Az erre vonatkozó kérésünkre azt a tájékoztatást kaptuk, hogy erről szóló külön megállapodás alapján erre a Móri Rendőrkapitánysággal együttműködve lehet lehetőséget biztosítani. Ennek érdekében megkezdődtek az egyeztetések.

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**…/2021. (I. …) határozata**

**a Fejér Megyei Rendőr-főkapitányság részére**

**közterületi térfigyelőkamerák felvételeihez történő online hozzáférés biztosítása tárgyában**

A Kormány által 478/2020. (XI. 3.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Jóváhagyom a Fejér Megyei Rendőr-főkapitányság azon kérését, hogy az önkormányzat tulajdonában és üzemeltetésében lévő városi közterületi térfigyelőkamerák felvételeihez online módon hozzáférhessen.

Felkérem a Jegyzőt, hogy intézkedjen a kamerarendszer felvételeihez történő hozzáférés biztosítása érdekében.

Határidő: 2021.02.20.

Felelős: jegyző (Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző

Előterjesztés melléklete

